b'\n_START_ARTICLE_\nPotisna cev z nadzvo\xc4\x8dnim zgorevanjem\n_START_PARAGRAPH_\nPotisna cev z nadzvo\xc4\x8dnim zgorevanjem - Scramjet (supersonic combusting ramjet) je tip reaktivnega motorja. Podoben je ramjetu, le da zgorevanje poteka v nadzvo\xc4\x8dnem zra\xc4\x8dnem toku. Pri ramjetu in scramjetu se zrak kompresira zaradi nabojnega efekta ("ram"), ko se zrakoplov premika v veliko hitrostjo skozi okoli\xc5\xa1ki zrak. Scramjeti imajo najve\xc4\x8dj\xc4\x8djo hitrost med Mach\xc2\xa012 (9.100\xc2\xa0mph; 15.000\xc2\xa0km/h) in Mach\xc2\xa024 (18.000\xc2\xa0mph; 29.000\xc2\xa0km/h) - primerljivo z raketnimi motorji. Prednost Scramjeta pred raketnimi motorji je, da lahko uporablja okoli\xc5\xa1ki zrak kot oksidator. Imajo pa Scramjeti nizko razmerje potisk/te\xc5\xbea in ne more delovati v vakuumu (ker potrebuje zrak za zgorevanje). Specifi\xc4\x8dni impulz scramjeta je okrog 1000-4000 sekund, pri raketnih motorjih pa najve\xc4\x8d okrog 450 sekund._NEWLINE_Scramjet ima tri glavne dele: konvergentni vstopnik, kjer se zrak kompresira, zgorevalno komoro in divergento izpu\xc5\xa1no \xc5\xa1obo, ki ustavarja potisk. Scramjet za razliko od turboreaktivnih in turboventilatorskih motorjev nima gibljivih delov in je bolj preprost za izdelavo. Princip delovanje je v teoriji sorazmerno preprost, v praksi pa precej te\xc5\xbeji. Scramjet za\xc4\x8dne operativno delovati pri hitrosti okrog 4 Macha, zato je potreben drug na\xc4\x8din pogona, ki ga pospe\xc5\xa1i do te hitrosti.'